《登大岭山感怀》
明代·陈国是

绝壁崚嶒雾泽深，巨灵仙掌擘千寻。缘崖震色鼋鼍窟，坐石惊千虎豹林。

落落断碑从藓蚀，累累荒冢尽蹄涔。河山满眼俱陈迹，把酒临风对夕阴。

作者简介：陈国是，字伯衡，一字谦光。东莞人。刘鸿渐徒。明神宗万历二十八年（一六〇〇）举人。授陵水教谕，寻迁江西建昌府推官。廉明执法，不惮权贵。量移浙江宁波府通判，不就。归构精舍，深究濂洛关闽之旨。清温汝能《粤东诗海》卷四二有传。